Charo Garaigorta

Charo Garaigorta (Coruña, Galizia, 1961) coruñar artista da, Euskal Herriko Arte Garaikidearen Museoko (Artium) Hezkuntza eta Kultur Ekintzako arduraduna.

 Bizitza 
1979 eta 1984 urteen artean Arte Ederretako ikasketak egin zituen Euskal Herriko Unibertsitatean (EHU). 1986tik 1988ra doktoretza ikastaroak egin zituen unibertsitate berean. Gerora, New Yorkera joan zen, Columbiako Unibertsitatean Artea eta Hezkuntza Artean beka batekin ikastera. Ondoren, New Yorkeko Bronx Museum for the Arts museoko AIM Program ikasketa programan onartu zuten. Artea eta hezkuntza  ikasi zuen, bere eginkizun eraldatzailea ulertuta. Une horretatik aurrera, bere praktika artistikoa eta hezkuntza praktika uztartu zituen. Biak New York hiriaren testuinguruan garatzen dira. 2002an Euskal Herrira itzuli zen Artium, Euskal Herriko Arte Garaikideko Museoaren Hezkuntza Saila sortzeko, eta orain arte zuzentzen du.

 Ibilbide artistikoa 
Columbia Universityn ikasketak amaitu ondoren, bere artista lana eta museoen esparruko artea eta hezkuntza uztartzen hasi zen. NYC hiriaren testuinguruan, MoMA, The Children Museum of Manhattan, El Museo del Barrio, LTA Solomon R. Guggenheim Museum, Bronx Museum of the Arts eta Yeshiva Unibertsitateko Museoan lan egin zuen.

Hainbat ikerketa-proiektutan parte hartu du, bai Europan, bai Estatu Batuetan, eta ikastaroak eta hitzaldiak eman ditu, hala nola CSIC, Tate Modern, School of Visual Arts, Art and Biology Department, Columbia University, Thyssen Bornemisza Museoa eta abar.

Besteak beste, museo, arte-zentro eta galerietan egin ditu erakusketak: Rekalde Aretoan (Bilbo), Casa de Américan (Madril), Hessel Museum of Art at Bard College, Flesh and Fantasy, Barrie Center for Performing and Visual Arts, Ramapo College, New Jersey .Parker’s Box, Gallery, (NY). Art in General (NYC), The Bronx Museum for the Arts (NY), Centro Cultural São Paulo (Brasil), Museu Contemporânea do Ceará (Fortaleza, Brasil), Antonio Barnola galeria (Bartzelona), Vanguardia galeria (Bilbo), Donostiako Aquariuma. Galleria La Taller (Bilbo); CDAN Arte eta Natura Zentroa (Huesca); Hyde Park Art Center (Chicago); Bilboarte (Bilbo) edo Bilboko Arte Ederren Museoa.

 Lanak 
Bere praktika artistikoa hezkuntza-proiektuekin uztartzen du, dualtasun horrek bere lana ekitaldi artistikotik haratago hedatzen du, normalean eztabaidarako, hezkuntzarako edo artxiborako elementu gisa “Artea lehenago lurreratzen da, gero, artistaren asmoen edo erakusketa-espazioaren barruan edo kanpoan”. Bere formatuak honako hauek izan daitezke: marrazkia, animazioa, eskultura edo instalazioak, baita ekoizpen fanzineak, bideo dokumentalak edo springs board-ak ere, guztiak urte asko iraun dezaketen ziklo tematikoen barruan sortzen dira.*

Hauek dira artistaren serie nagusiak: Science is Fiction 2007-2011 (biologia eta generoa), Aeropuertos (Aireportuak) 2001-2019 Un sueño de sociedad (Gizartearen amets bat), Muro de Maravillas (Mirarien Harresia) 2015-2016 Compasión, utopía y educación (Errukia, utopia eta hezkuntza), Roba a Pedro para pagar a Pablo 2017, eta El Instituto de los Pasillos Complejos  (Korridore Konplexuen Institutua) 2020-2024.

Bere lanak erakusketa kolektiboetan daude ikusgai, hala nola: 

 Postcrypt Gallery Columbia Universityn, New York (1989).
 Artist in the Market Place, The Bronx Museum of the Arts New Yorken (1990).
 Confrontaciones (Konfrontazioak) ,Bilboko Vanguardia galerian (1992).
 El puñalito y un puñao, Bilboko Burtsaren Erakusketa Aretoan (1994).
 A Benefit Exhibition, The Bronx Museum of the Arts en New York (1996).
 Art for life, S.I.D.ren ongintzako erakusketa A. Whitman Walker Society, Washington (1997).
 Art Chicago 2000, Bartzelonako Antonio de Barnola galerian.
 Good Business is the Best Art: Twenty Years of the Artist in the Market Place Program in The Bronx Museum of the Arts, New York (2000).
 Flesh and Fluids en Center for Curatorial Studies, Bard College, New York.
 Flesh and Fantasy en Barrie Center for Performing and Visual Arts, Ramapo College, New Jersey.
 Entre el deseo y el rapto, Bilboko Rekalde Aretoan eta Erromako, Milango eta Parisko Cervantes Institutuan (2001).
 Gótico pero Exótico (Gotikoa baina Exotikoa), Vitoria-Gasteiz (2002).
 VIl Bienal Martínez Guerricabeitia: "Violéncies" Valentzian (2004).

Bakarkako erakusketak egin ditu Macy Galleryn, Columbia Universityn, New Yorken (1991), Procesos de Trabajo (Lan Prozesuak) Bilboko Rekalde Aretoan (1994), Bilboko BBK Fundazioa (1996), Sao Paulo Kultur Etxea Sao Paulon, Brasil (1997), Antonio de Barnola Galeria Bartzelonan (2000), Bilboko Vanguardia Galeria (2001), Ceará Arte Garaikidearen Museoa, Fortaleza, Brasil (2003), La taller (2015),Bilboko Arte Ederren Museoa (2023).

 Sariak eta aintzatespenak 

 1981ean "Sargadelos-eko Mintegi Zeramikoaren Beka" jaso zuen eta 1983an Madrilgo Rodriguez-Acosta Fundazioaren eta MEACen beste beka bat.
 1989 Bizkaiko Foru Aldundiaren Atzerriko Sorkuntza Beka, New Yorkera joan zen eta 1991ra arte "Master in Arts and Art Education" egin zuen Columbiako Unibertsitatean.
 1995 BBK Fundazioaren atzerriko sorkuntza-beka.
 1997 Bizkaiko Foru Aldundiaren sorkuntza artistikorako laguntza.
 2021 ‘SOPLO’ erakusketa. Pandemian inspiratutako bost proiektu artistikoetako bat, BilboArten.
 2007 Aldi&Fear filmerako Vegap-en beka jaso zuen.
 2023 Arte Plastikoetako “Aixe Getxo!” Sarien XIII. edizioko saria.
 Eusko Jaurlaritzaren Produkziorako Laguntzak jaso ditu Science is Fiction, Aeropuertos (Aireportuak), El Instituto de los Pasillos Complejos (Korridore Konplexuen Institutua)  proiektuetarako.

 Erreferentziak 

 Kanpo estekak 

 Orrialde pertsonala
 Charo Garaigortarekin elkarrizketa, ARTIUM Museoa, 2016ko otsailaren 4a
 Interview with Charo Garaigorta by Beltrán and Veri, LEINN Arts 2021eko martxoak 22
 12. aretoa. Maria Helena Vieira Da Silva - Charo Garaigorta. Arkitektoaren sabela, Bilboko Arte Ederren Museoa. 2023ko martxoa

Kategoria:Coruñarrak
Kategoria:Euskal Herriko artistak
Kategoria:Emakume artistak